BJP नेताओं को केजरीवाल की चेतावनी, बोले- 'औकात में रहो ऐसे जूते पड़ेंगे शक्ल नहीं दिखाई...'
Home Hindi VIDEO: बीजेपी नेताओं और कार्यकर्ताओं को CM केजरीवाल ने दी चेतावनी, बोले-...
सीसीटीवी के मुद्दे पर उपराज्यपाल अनिल बैजल और दिल्ली की अरविंद केजरीवाल की सरकार के बीच जारी टकराव थमता नजर नहीं आ रहा है। सीसीटीवी मामले में एलजी की विशेष समिति को लेकर अपना विरोध दर्ज कराने के लिए सोमवार (14 मई) को मुख्यमंत्री, मंत्री और विधायक सीएम आवास से राजनिवास तक पैदल मार्च करेंगे। उप मुख्यमंत्री मनीष सिसोदिया ने शनिवार (12 मई) को यह जानकारी दी। बता दें कि आम आदमी पार्टी (आप) का आरोप है कि दिल्ली में सीसीटीवी लगने का मुद्दा उपराज्यपाल की वजह से अटका हुआ है।
इस सोशल मीडिया पर मुख्यमंत्री अरविंद केजरीवाल का एक वीडियो वायरल हो रहा है, जिसमें वह एक कार्यक्रम के दौरान भारतीय जनता पार्टी (बीजेपी) के कार्यकर्ताओं और नेताओं को औकात में रहने की नसीहत देते हुए सुनाई दे रहे हैं। शनिवार (12 मई) को एक कार्यक्रम के दौरान केजरीवाल ने कहा है कि अगर बीजेपी वालों ने दिल्ली की जनता से पंगे लिए तो ऐसे जूते पडेंगे कि वे अपनी शक्ल नहीं दिखा पाएंगे।
केजरीवाल सोमवार को उपराज्यपाल के हाउस तक मार्च करने की जानकारी देते हुए बोले कि परसों जा रहा हूं मैं एलजी साहब से मिलने के लिए और अभी तो मैं अपने सारे मंत्रियों-विधायकों को लेकर जा रहा हूं। केजरीवाल ने आगे कहा, “मैं एलजी साहब को चेतावनी देना चाहता हूं, अगर तुमने दिल्ली के लोगों के सीसीटीवी कैमरे रोके, तो ये सारी दिल्ली तुम्हारे घर आ जाएगी।” इसके बाद बीजेपी पर हमला बोलते हुए केजरीवाल ने कहा, ‘ये बीजेपी वालों को भी चेतावनी देता हूं… औकात में रहो… दिल्ली की जनता से पंगे मत लो… ऐसे जूते पड़ेंगे…ऐसे जूते पड़ेंगे… शक्ल नहीं दिखाई…।’
” LG दिल्ली के CCTV की फाइल दबाकर बैठे हुए हैं। मैं अपने सारे मंत्रियो और विधायकों को लेकर जा रहा हूँ LG साहब के पास और…
उन्हें चेतावनी देना चाहता हूँ की अगर तुमने दिल्ली के CCTV का काम रोका तो ये ये सारी दिल्ली तुम्हारे घर आ जायेगी। ” : .@ArvindKejriwal pic.twitter.com/JEV9nephQ5
— AAP Express ?? (@AAPExpress) May 13, 2018
Previous articleDid Nirmala Sitharaman just give clean chit to Amitabh Bachchan and others in Panama Papers leak scandal?
Next articleHockey legend Mansoor Ahmed, whose desperate plea for Indian visa evoked hateful messages, finally dies